Brefskrifvaren framhåller den groten, suaren auerfall, gedrank vndt beschedidinge, den de anegeszunderden Russzen dussen landen togetagen hebben, szo gie dat vth vnszen schrifften an de gemeynen Henszestede gedaen vornamen hebben; beropar sig på städerna Rigas, Dorpats och Revals anhållan om hjälp samt forsätter: Wie vorfaren wo her Erick Axelsson, houetman to Wyborgh, solle myt den Nowgardern gefredet hebben to vij jaren yn szodaner meninge, he denn stapel der kopenscopp ken Wyborch leggen wille. Wie hebben den Rigeschen, Reualschen ock Nerweschen ernstliken vorbaden, dat nymandt sin guth henn schepen sulle. Bidden ok myt frundlickem vlite, gie idt myt den juwen alsze vorfogen wille, dat dar ock nymandt segele oft toforinghe doe, wente szo dat geschege, wurden van dar de Nowgarder vndt vordamo de Pleschouwere, vnsze vnnd der gemeynen cristenheit apenbare viande, gesterketh vnnde gespiszet to gruntlikem vndirgange vnde voerderue dusszes ordens vnnd smaheit vnnd schande der gantzen cristenheit, alsze dat jntbeste wol konen mercken vndirkennen wath dar vth entstan mochte, dat Goth vorbede. (etc.) Geuen to Rige am sonnauende na corporis Cristi im etc. lxxx:ten jare. Broder Berndt vann der Borck, meister to Lifflandt Dutsches ordenns. Adress: Denn ersamen, wolwiszenn vnndt vorsichtigenn burgermeisterenn vnndt raithmannen der statt Dantzk, vnsenn besonderenn guden frunden.